
Bekendtgørelse om anvendelse af en digital selvbetjeningsløsning ved indgivelse af indsigelser imod administrative bødeforelæg udstedt efter lov om vejafgift 
[bookmark: _Hlk243466148]I medfør af § 17 a i lov om vejafgift, jf. lovbekendtgørelse nr. 647 af 28. maj 2025, som bl.a. ændret ved [L 40 Forslag til lov om ændring af lov om vejafgift og registreringsafgiftsloven som fremsat 7. oktober 2026], fastsættes:

Kapitel 1
Anvendelsesområde og definitioner
[bookmark: _Hlk243466176]§ 1. Denne bekendtgørelse finder anvendelse for indgivelse af indsigelser imod administrative bødeforelæg, der er udstedt af Færdselsstyrelsen efter § 17 i lov om vejafgift.
Kapitel 2
Generelle bestemmelser om indgivelse af indsigelser imod et administrativt bødeforelæg
§ 2. Den, der har modtaget et administrativt bødeforelæg efter § 17 i lov om vejafgift, skal benytte en digital selvbetjeningsløsning ved indgivelse af indsigelse imod bødeforelægget.
§ 3. Indsigelser som nævnt i § 2 skal indgives til Færdselsstyrelsen ved anvendelse af en digital selvbetjeningsløsning, som stilles til rådighed af Sund & Bælt Holding A/S på www.vejafgifter.dk/indsigelser, jf. dog stk. 2.
Stk. 2. En juridisk enhed, der er fritaget for tilslutning til Digital post i medfør af bekendtgørelse om fritagelse af juridiske enheder med CVR-nummer samt fysiske personer med erhvervsaktiviteter for tilslutning til Digital Post kan indgive indsigelser på en anden måde end ved anvendelse af en digital selvbetjeningsløsning efter stk. 1.
Stk. 3. Færdselsstyrelsen skal i særlige tilfælde, f.eks. hvis den digitale selvbetjeningsløsning er ude af drift, behandle indsigelser, der indgives på en anden måde end ved anvendelse af den digitale selvbetjeningsløsning efter stk. 1.
Stk. 4. Indsigelser skal indgives senest 60 dage efter den dato, som fremgår af det administrative bødeforelæg, der gøres indsigelse over.
Stk. 5. Der kan kun indgives én indsigelse pr. administrativt bødeforelæg.
§ 4. Indsigelser skal ledsages af følgende oplysninger:
1) Bødenummeret på det administrative bødeforelæg.
2) Registreringsnummeret på køretøjet.
3) En beskrivelse af sagen, herunder årsagen til indsigelsen.
Stk. 2. Er det administrative bødeforelæg udstedt for en overtrædelse af § 7, stk. 1, i lov om vejafgift, skal indsigelsen i tillæg til oplysninger efter stk. 1 ledsages af følgende oplysninger:
1) Oplysninger om køretøjets OBU eller OBU’er i form af OBU-ID (On-Board Unit Identifier).
2) Oplysninger om den EETS-udbyder eller de EETS-udbydere, der er tilknyttet køretøjet.
Stk. 3. Er det administrative bødeforelæg udstedt for en overtrædelse af § 8, stk. 1 eller stk. 5, i lov om vejafgift, skal relevante rutebilletter for sagen uploades sammen med indsigelsen.
Stk. 4. Såfremt der til brug for opstillingen af fast og mobilt vejsideudstyr skal gøres indgreb i vejen eller vejens udstyr, skal vejmyndighedens tilladelse foreligge, inden opstilling kan påbegyndes.
§ 5. Indsigelser, der ikke opfylder kravene i §§ 2-4, afvises, jf. dog § 3, stk. 2 og 3.
Ikrafttræden
§ 67. Bekendtgørelsen træder i kraft den 1. januar 2027.

By-, Land- og Transportministeriet, den XX.

